
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

354. Καθορισμός εξεταστέας ύλης των υποψηφίων 

για πλήρωση κενών οργανικών θέσεων κλάδων 
ΤΕ17 Διοικητικών - Λογιστικών και ΤΕ1 Βι- 
βλιοθηκονόμων στους Ο.Τ.Α. 1 

355. Σ>ύσταση ενιαίας επιχείρησης ύδρευσης και 

αποχέτευσης με την επωνυμία «ΔΙΑΚΟΙΝΟ- 
ΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥ¬ 
ΣΗΣ ΑΚΡΩΤΗΡΙΟΥ - ΧΑΝΙΩΝ». 2 

356. Βαθμολογική και μισθολογική εξέλιξη, ως και 

ασφάλιση μετατασσόμενης Επιστημονικής 
Συνεργάτιδος στο Υπουργείο Εθνικής Οικονο¬ 
μίας, σύμφωνα με τις διατάξεις του άρθρου 37 
του Ν. 1268/1982. 3 

357. Τροποποίηση της παραγράφου 2 του άρθρου 
5 

του Π.Δ. 292/77 «Περί διαρθρώσεως των θέ¬ 
σεων του διδακτικού και διοικητικού προσωπι¬ 
κού της Εκκλησιαστικής Εκπαιδεύσεως» (Α' 


95). 4 

358. Ίδρυση Εκκλησιαστικού Λυκείου στη Νέαπολη 
Θεσσαλονίκης. 5 


359. Τροποποίηση και συμπλήρωση του Π.Δ. 430/ 
1979 «Περί εκκαθαρίσεως των αρχείων της 
Κεντρικής και των περιφερειακών υπηρεσιών 
του Υπουργείου Συγκοινωνιών».. 6 

ΑΝΑΚΟΙΝΩΣΕΙΣ 

Ανακοίνωση για τη θέση ως προς τη χώρα μας, της 
τροποποιημένης Συμφωνίας για την υιοθέτηση 
ομοιομόρφων προϋποθέσεων εγκρίσεως και 
αμοιβαίας αναγνωρίσεως εγκρίσεως εξοπλισμών 
και εξαρτημάτων των μηχανοκινήτων οχημάτων 
(Γενεύη, 20.3.1958). 7 


ΑΠΟΦΑΣΕΙΣ 

Άντληση από το «ειδικό κεφάλαιο» της απόφασης 
ΝΕ197/11 /3.4.78 κεφαλαίων για τη ρύθμιση λη¬ 
ξιπρόθεσμων και μη οφειλών από πόσης φύσεως 
δάνεια και καταπτώσεις εγγυητικών επιστολών 
σε δραχμές και σε συνάλλαγμα επιχειρήσεων 
γουνοποιίας και εκτροφής γουνοφόρων ζώων. . 8 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 354 (1) 

Καθορισμός εξεταστέας ύλης των υποψηφίων για πλή¬ 
ρωση κενών οργανικών θέσεων κλάδων ΤΕ17 Διοι¬ 
κητικών - Λογιστικών και ΤΕ1 Βιβλιοθηκονόμων 
στους Ο.Τ.Α. 

ο προεΑρος 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 19 παρ. 1 και 326 του Ν. 
1188/1981 (ΦΕΚ τ.Α’ 204) «περί κυρώσεως του κωδι¬ 
κός περί καταστάσεως προσωπικού Οργανισμών Τοπι¬ 
κής Αυτοδιοίκησης». 

2. Τις διατάξεις: 

α. Του άρθρου 4 του Π.Δ. 37α/1987 (ΦΕΚ τ.Α* 11) 
«Μερική επέκτασηη διατάξεων, που ισχύουν για τους 
δημοσίους υπαλλήλους και τους υπαλλήλους των άλ¬ 
λων νομικών προσώπων δημοσίου δικαίου και στους 
υπαλλήλους των Οργανισμών Τοπικής Αυτοδιοίκησης 
και προσαρμογή διατάξεων στις ρυθμίσεις του Ν. 
1586/1986». 

β. Των άρθρων 8 και 9 του Π.Δ. 22/1990 (ΦΕΚ τ.Α’ 7) 
«Μερική επέκταση διατάξεων που ισχύουν για τους δη¬ 
μοσίους υπαλλήλους και τους υπαλλήλους των άλλων 
νομικών προσώπων δημοσίου δικαίου και στους υπαλ¬ 
λήλους των Οργανισμών Τοπικής Αυτοδιοίκησης». 

3. Τις διατάξεις του Β.Δ. 95/1973 (ΦΕΚ τ.Α’ 27) 
«Περί του κανονισμού διεξαγωγής διαγωνισμών, πλη- 
ρώσεως κενών θέσεων υπαλλήλων δήμων, κοινοτήτων 
και παρ’ αυτοίς ιδρυμάτων και νομικών προσώπων και 
καθορισμού εξεταστέας ύλης». 










4218 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4. Τις διατάξεις του άρθρου 29Α του Ν. 1558/1985, 
όπως προσετέθη με το άρθρο 27 του Ν.2081/1992 
(ΦΕΚ τ.Α' 154). 

5. Το γεγονός ότι από τις διατάξεις του παρόντος 
διατάγματος δεν προκαλεΐται δαπάνη. 

6. Την 551/1993 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών, 
αποφασίζουμε: 

Αρθρο μόνο 

Εξεταστέα ύλη γραπτής εξέτασης για πλήρωση θέ¬ 
σεων κλάδων ΤΕ17 Διοικητικών - Λογιστικών και ΤΕ1 
Βιβλιοθηκονόμων στους Δήμους, Κοινότητες, ιδρύ¬ 
ματα, ΝΠΔΔ και Συνδέσμους αυτών. 

1. Οι υποψήφιοι για την πλήρωση θέσεων κλάδου 
ΤΕ17 Διοικητικών - Λογιστικών εξετάζονται γραπτώς 
στα εξής μαθήματα: 

Α. Λογιστική: 

1. Γενική Λογιστική: εισαγωγή στην έννοια της επι¬ 
χείρησης και της λειτουργίας της, Γ ενική Λογιστική, ο 
λογαριασμός κύκλος για ατομικές επιχειρήσεις από την 
αρχή της χρήσης μέχρι το τέλος του διαχειριστικού 
έτους, ανάλυση λογαριασμών λογιστικού κύκλου, λο¬ 
γαριασμοί εσόδων - εξόδων, αποτέλεσμα χρήσης, μι- 
σθοδοτικές καταστάσεις. 

2. Λογιστική εταιρειών: περιπτώσεις ομαλής και ανώ¬ 
μαλης διακοπής της λειτουργίας τους, μετατροπές, 
συγχωνεύσεις. 

Β. Οικονομική: 

1. Εισαγωγή στη μικροοικονομική ανάλυση (τιμές και 
κατανομή πόρων), προσφορά, ζήτηση, τιμές, προ¬ 
σφορά και παραγωγικό κόστος. Μορφές αγοράς, πα¬ 
ραγωγή προϊόντων και ζήτηση παραγωγικών συντελε¬ 
στών, προσδιορισμός των τιμών των προϊόντων και των 
συντελεστών παραγωγής. 

2. Εισαγωγή στη μακροοικονομική (απασχόληση, τι¬ 
μές και οικονομική σταθερότητα), μέτρηση οικονομι¬ 
κής δραστηριότητας, εισόδημα και θεωρία της απα¬ 
σχόλησης, ανισσοροπία εισοδήματος και απασχόλη¬ 
σης, το νομισματικό σύστημα, νομισματική πολιτική, 
μακροοικονομική σταθεροποίηση, οικονομική ανά¬ 
πτυξη. 

Γ. Στατιστική Επιχειρήσεων: 

1. Εισαγωγή, συλλογή στοιχείων, παρουσίαση στοι¬ 
χείων, κατανομή συχνοτήτων, περιγραφικά μέτρα, στα¬ 
τιστικά συμπεράσματα, ανάλυση, παλινδρόμηση και 
συσχέτιση, προβλέψεις, στατιστικός - ποιοτικός έλεγ¬ 
χος, αριθμοδείκτες, ανάλυση χρονολογικής σειράς, 
ανάλυση μόνιμης τάσης, μέτρηση εποχιακών διακυμάν¬ 
σεων, μέτρηση κυκλικών κινήσεων. 

2. Οι υποψήφιοι για την πλήρωση θέσεων κλάδου 
ΤΕ1 Βιβλιοθηκονόμων εξετάζονται γραπτώς στα εξής 
μαθήματα: 

Α. Αρχές Διοίκησης: 

Φύση και περιεχόμενο της διοίκησης, ανάλυση της 
διοικητικής δραστηριότητας: α) Προγραμματισμός της 


διοικητικής δραστηριότητας, β) Οργάνωση της διοικη¬ 
τικής δραστηριότητας, γ) Έλεγχος της διοικητικής 
δραστηριότητας. 

Β. Αρχειονομία: 

1. Ειδικές Γνώσεις, η αρχειονομία σαν επιστήμη, 
Ιστορία των αρχείων και ειδικότερα των Ελληνικών, 
σπουδαιότητα και σκοπιμότητα της ύπαρξής τους, νό¬ 
μοι που τα διέπουν, γεωγραφική τους κατανομή, ιστο¬ 
ρικό υλικό για την Ελλάδα σε ξένα αρχεία. Η θέση των 
ελληνικών αρχείων σε διεθνείς επίπεδο. 

2. Αντικείμενο αρχειονομικής εργασίας, Αρχειακές 
συλλογές, Ιστορικά αρχεία, Αρχαιακό κτίριο, Κύρια κα¬ 
θήκοντα αρχειακού υπαλλήλου. 

Γ. Εισαγωγή στους Η/Υ και την πληροφορική: 

Εισαγωγή στην τεχνολογία των Η/Υ, κατάταξη των 
Η/Υ, η χρησιμότητά τους, τα πλεονεκτήματά τους, η 
επεξεργασία στοιχείων. 

Στον Υπουργό Εσωτερικών αναθέτουμε τη δημο¬ 
σίευση και εκτέλεση του διατάγματος αυτού. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΙΩΑΝΝΗΣ Κ. ΚΕΦΑΛΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 355 (2) 

Σύσταση ενιαίας επιχείρησης ύδρευσης και αποχέτευ¬ 
σης με την επωνυμία «ΔΙΑΚΟΙΝΟΤΙΚΗ ΕΠΙΧΕΙΡΗΣΗ 

ΥΔΡΕΥΣΗΣ - ΑΠΟΧΕΤΕΥΣΗΣ ΑΚΡΩΤΗΡΙΟΥ - ΧΑ¬ 
ΝΙΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 παρ. 3 και 3 παρ. 2 του 
Ν. 1069/1980 «περί κινήτρων δια την ίδρυσιν επιχειρή¬ 
σεων Υδρεύσεως και Αποχετεύσεως». (ΦΕΚ Α' 191/ 
23.8.1980). 

2. Τις διατάξεις του άρθρου 261 και 268 του Δ.Κ.Κ. 
(Π.Δ. 323/1989 Α' 146). 

3. Τις διατάξεις του άρθρου 27 του Ν.2081/1992, με 
το οποίο προστέθηκε άρθρο 29Α στο Ν. 1558/ 
1985. 

4. Το γεγονός ότι το παρόν διάταγμα προκαλεί δα¬ 
πάνη εις βάρος του Κρατικού Προϋπολογισμού Δημ. 
Επενδύσεων ύψους 22 εκ. δρχ. για την οποία έχει εγ¬ 
γράφει πίστωση στον Κρατικό Προϋπολογισμό στον ει¬ 
δικό φορέα ΣΑΝΤ 2 και με τις ΚΑΕ 13.980. 8200. 

5. Την αριθ. 443/93 γνωμοδότηση του Συμβουλίου 
Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο Μόνο 

Εγκρίνονται οι αριθμ. 43 και 57,17 και 18,35 και 54, 
25 και 30, 33 και 40 αποφάσεις των Κοινονικών Συμ¬ 
βουλίων Αρωνίου Χορδακίου, Κουνουπιδιανών, Μου- 

ζουρά και Στερνών, αντίστοιχα, που αφορούν τη σύ¬ 
σταση διακοινοτικής επιχείρησης ύδρευσης και αποχέ¬ 
τευσης που έχει ως ακολούθως: 

Αρθρο 1 

Σύσταση 

1. Συνιστάται διακοινοτική επιχείρηση ύδρευσης και 
αποχέτευσης με την επωνυμία «ΔΙΑΚΟΙΝΟΤΙΚΗ ΕΠΙ¬ 
ΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΑΚΡΩΤΗ¬ 
ΡΙΟΥ» (άρθρο 1 παρ. 1 Ν. 1069/1980). 

2. Για τα λοιπά θέματα εφαρμόζονται οι διατάξεις 
του Π.Δ. 323/1989 και οι κανόνες της ιδιωτικής οικο¬ 
νομίας (άρθρο 1 παρ. 1 Ν. 1069/80). 

3. Έδρα της επιχείρησης είναι η κοινότητα Αρωνίου 
του Νομού Χανιών, (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η πε¬ 
ριφέρεια των πέντε κοινοτήτων που συμμετέχουν στην 
επιχείρηση (άρθρο 1 παρ. 3 Ν. 1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επι¬ 
χείρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότη¬ 
τας της επιχείρησης τα οποία εκτελέσθηκαν ή θα εκτε- 
λεσθούν με βάση εγκεκριμένες μελέτες, όλοι οι υπό¬ 
νομοι που υπάρχουν και οι εγκαταστάσεις ύδρευσης 
και αποχέτευσης ακαθάρτων και όμβριων υδάτων, όλοι 
οι υπόνομοι ή ανοικτοί αγωγοί που εκβάλλουν άμεσα ή 
έμεσα στο δίκτυο, καθώς επίσης και οι μονάδες επε¬ 
ξεργασίας πόσιμου ύδατος και υγρών αποβλήτων (άρ¬ 
θρο 8 παρ. 1 Ν. 1069/1980). 

Άρθρο 4 

Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία 
δεκαετία από της 1 ης Ιανουάριου του επομένου από τη 
σύσταση της επιχείρησης έτους που υπολογίζεται σε 
ποσοστό 80% επί της αξίας του ύδατος που καταναλί- 
σκεται (άρθρο 10 παρ. 1 εδ. α' και 11 Ν. 1069/1980). 

2. Επιχορήγηση από το πρόγραμμα δημοσίων επεν¬ 
δύσεων σε ποσοστό μέχρι 35% επί των δαπανών μελε¬ 
τών και κατασκευών των κάθε φύσεως έργων ύδρευ¬ 
σης και αποχέτευσης αρμοδιότητας της επιχείρησης 
(άρθρο 10 παρ. 1 εδ. ια' και 13 Ν. 1069/1980). 

γ. Το τέλος σύνδεσης μετά του δικτύου της αποχέ¬ 
τευσης (άρθρο ΤΟ παρ. 1 εδαφ. γ' Ν. 1069/1980). 

δ. Η δαπάνη διακλάδωσης και σύνδεσης με τον 
αγωγό της ύδρευσης και της αποχέτευσης (άρθρο 10 
παρ. 1 εδαφ. δ' και άρθρο 15 Ν. 1069/1980). 

ε. Το τέλος σύνδεσης μετά του δικτύου της ύδρευ¬ 
σης (άρθρο 10 παρ. 1 εδ. ε' Ν. 1069/1980). 

στ. Το τέλος χρήσεως υπονόμων (άρθρο 10 παρ. 1 


εδ. στ' και 16 του Ν 1069/1980). 

ζ. Η αξία ύδατος που καταναλώνεται (άρθρο 10 παρ. 
1 εδ. ζ’ Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση μετά προ¬ 
τεραιότητα έργων (άρθρο 10 παρ. 1 εδ. Γ Ν. 1069/ 
1980). 

ια. Οι πρόσοδοι από την περιουσία ή το τίμημα από 
την εκποίηση αυτής (άρθρο 10 παρ. 1 εδαφ. ιβ' Ν. 
1069/1980). 

ιβ. Δάνεια, κληρονομιές, δωρεές και λοιπές επιχορη¬ 
γήσεις (άρθρο 10 παρ. 1 εδαφ. ιγ' και άρθρο 14 Ν. 
1069/1980). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, κα¬ 
θώς και κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από διοικητικό συμβούλιο 
που αποτελείται από ένδεκα (11) μέλη. 

Από τα μέλη αυτά: Δύο (2) με τους αναπληρωτές 
τους ορίζονται από τις κοινότητες Στερνών, Αρωνίου 
και Κουνουπιδιανών εκ των οποίων ο ένας τουλάχιστον 
κοινοτικός σύμβουλος, ένας (1) με τον αναπληρωτή 
του από τις κοινότητες Χορδακίου και Μουζουρά, ένας 
(1) εκπρόσωπος των εργαζομένων στην επιχείρηση, 
ένας εκπρόσωπος του Αναπτυξιακού Συνδέσμου 
Ακρωτηρίου, ένας (1) εκπρόσωπος κοινωνικού φορέα 
δηλαδή από τα Διοικητικά Συμβούλια των Πολιτιστικών 
Συλλόγων της περιοχής του Ακρωτηρίου που θα ορίζε¬ 
ται με απόφαση του Κοινοτικού Συμβουλίου Κουνουπι- 
διανών. 

2. Το διοικητικό συμβούλιο ορίζει από τα μέλη του: 
τον Πρόεδρο και τον Αντιπρόεδρό του (άρθρο 3 παρ. 1 
Ν. 1069/1980 και 268 Π.Δ. 323/1989). 

3. Η θητεία του Διοικητικού Συμβουλίου ακολουθεί 
τη θητεία των κοινοτικών συμβουλίων και λήγει μόλις 
εγκατασταθούν τα νέα μέλη (άρθρο 2 παρ. 2 της αριθ. 
25027/19.4.1984 ΦΕΚ 244 Β' απόφασης του Υπουρ¬ 
γού Εσωτερικών). 

4. Ο πρόεδρος του Διοικητικού Συμβουλίου εκπρο¬ 
σωπεί την επιχείρηση σε όλες τις σχέσεις της, δικαστι¬ 
κές ή εξώδικες και σε περίπτωση απουσίας ή κωλύμα¬ 
τος αυτού ο αντιπρόεδρος (άρθρο 5 παρ. 4 Ν. 1069/ 
1980). 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εσωτερικών αναθέτουμε την δημο¬ 
σίευση και εκτέλεση του παρόντος διατάγματος. 

Μύκονος, 16 Αυγούστου 1993 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΙΩΑΝΝΗΣ Κ. ΚΕΦΑΛΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 356 (3) 

Βαθμολογική και μισθολογική εξέλιξη, ως και ασφάλιση 
μετατασσόμενης Επιστημονικής Συνεργάτιδος στο 
Υπουργείο Εθνικής Οικονομίας, σύμφωνα με τις 
διατάξεις του άρθρου 37 του Ν. 1268/1982. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 37 παρ. 2 εδάφιο δεύτερο του Ν. 
1268/1982 «Γαι τη δομή και λειτουργία των Ανωτάτων 
Εκπαιδευτικών Ιδρυμάτων» (ΦΕΚ 87/ τ.ΑΥ 
16.7.1982). 

β) Του άρθρου 7 του Ν. 1966/1991 «Μεταγραφές 
φοιτητών ΑΕΙ, σπουδαστών ΤΕΙ και άλλες διατάξεις» 
(ΦΕΚ 147/τ.Α/26.9.1991). 

γ) Του άρθρου 1 παρ. 1 περιπτ. ε' του Π.Δ. 130/1992 
«Περιορισμός συναρμοδιοτήτων κατά την έκδοση Δια¬ 
ταγμάτων σε θέματα αρμοδιότητας Υπουργείων» (ΦΕΚ 
65/τ.Α713.4.1992). 

δ) Του άρθρου 27 του Ν. 2081/1982 «Ρύθμιση του 
θεσμού των Επιμελητηρίων τροποποίηση των διατά¬ 
ξεων του Ν. 1712/1987 για τον εκσυγχρονισμό των 
επαγγελματικών οργανώσεων, των εμπόρων, βιοτε- 
χνών και λοιπών επαγγελματιών και άλλες διατάξεις» 
(ΦΕΚ 154/τ.Α/10.9.1992). 

ε) Του άρθρου 73 του Ν. 2084/1992 «Αναμόρφωση 
της Κοινωνικής Ασφάλισης και άλλες διατάξεις» (ΦΕΚ 
165/τ.Α/7.12.1992). 

2. Την με αριθ. Υ. 1935/3.12.1992 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 726/τ.Β'9.12.1992). 

3. Την με αριθ. Β1/4/18.3.1993 κοινή απόφαση του 
Υπουργού Εθνικής Παιδείας και θρησκευμάτων και 
του Υφυπουργού Εθνικής Οικονομίας «Σύσταση ειδι¬ 
κής προσωρινής θέσης στο Υπουργείο Εθνικής Οικο¬ 
νομίας» (ΦΕΚ 231/τ.Β /6.4.1993). 

4. Το γεγονός ότι με το παρόν Διάταγμα δεν προκα- 
λείται δαπάνη σε βάρος του κρατικού προϋπολογι¬ 
σμού. 

5. Την με αριθ. 571/1993 γνωμοδότηση του Συμ¬ 
βουλίου της Επικράτειας, ύστερα από πρόταση του 
Υπουργού Υγείας, Πρόνοιας και Κοινωνικών Ασφαλί¬ 
σεων και του Υφυπουργού Εθνικής Οικονομίας, απο¬ 
φασίζουμε: 


Αρθρο 1 

Κατάταξη θέσης 

Η ειδική προσωρινή θέση που συστήθηκε με την 
κοινή απόφαση του Υπουργού Εθνικής Παιδείας και 
θρησκευμάτων και του Υφυπουργού Εθνικής Οικονο¬ 
μίας με αριθ. Β1 /4/18.3.1993 για τη μετάταξη της επι¬ 
στημονικής συνεργάτιδας του Πανεπιστημίου Θράκης 
Σοφίας Μποτσιβάλη, διαβαθμίζεται στους βαθμούς 
Δόκιμου Γραμματέα - Εισηγητή Α' του κλάδου ΠΕΙ Οι¬ 
κονομικού. 

Άρθρο 2 

Βαθμολογική - Μισθολογική εξέλιξη 

1. Η βαθμολογική κατάταξη και εξέλιξη της μετατασ¬ 
σόμενης ενεργείται σύμφωνα με τις διατάξεις του Ν. 
2085/1992 και του Υπαλληλικού Κώδικα. 

2. Η μισθολογική εξέλιξη σύμφωνα με τις διατάξεις 
του Ν. 1505/1984 (ΦΕΚ 194/τ. Α71984), όπως τροπο¬ 
ποιήθηκαν με τις διατάξεις του Ν. 1810/1988 (ΦΕΚ 
223/τ.Α/1988). 

Η κατάταξη στα μισθολογικά κλιμάκια του άρθρου 3 
παρ. 5 του Νόμου αυτού γίνεται με βάση το συνολικό 
χρόνο υπηρεσίας της μετατασσόμενης, στην οποία 
προσμετράται και η κατά το άρθρο 16 του ίδιου Νόμου 
προϋπηρεσία. Τυχόν προκύπτουσα διαφορά μεταξύ 
καταβαλλομένων και αποδοχών που δικαιούται κατά 
την ημέρα της μετάταξης διατηρείται ως προσωρινή 
διαφορά στο μισθολογικό κλιμάκιο κατάταξης και μειώ¬ 
νεται κάθε φορά κατά το ποσό της αύξησης που θα 
παίρνει ο μετατασσόμενος μετά την κατάταξή του σε 
μισθολογικό κλιμάκιο, από χορήγηση επομένων μισθο- 
λογικών κλιμακίων ή χρονοεπιδόματος μέχρι την εξα¬ 
φάνισή της. 

Άρθρο 3 

Κύρια και επικουρική ασφάλιση 

Για τα θέματα κύριας και επικουρικής ασφάλισης κα¬ 
θώς και εφάπαξ παροχών της μετατασσομένης, έχουν 
εφαρμογή οι διατάξεις που ισχύουν για το μόνιμο προ¬ 
σωπικό του Κλάδου ΠΕΙ Οικονομικού του Υπουργείου 
Εθνικής Οικονομίας. 

Άρθρο 4 

Η ειδική προσωρινή θέση που συστήθηκε καταργεί- 
ται μόλις αποχωρήσει η μετατασσόμενη από την Υπη¬ 
ρεσία με οποιονδήποτε τρόπο (άρθρο 37 παρ. 2 εδάφιο 
δεύτερο του Ν. 1268/1982). 

Στον Υφυπουργό Εθνικής Οικονομίας αναθέτουμε 
τη δημοσίευση και εκτέλεση του παρόντος Διατάγμα¬ 
τος. 

Αθήνα, 3 Σεπτεμβρίου 1993 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ. ΔΟΥΣΗΣ ΔΗΜ. ΣΙΟΥΦΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4221 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 357 (4) 

Τροποποίηση της παραγράφου 2 του άρθρου 5 του 
Π.Δ. 292/77 «Περί διαρθρώσεως των θέσεων του 
διδακτικού και διοικητικού προσωπικού της Εκκλη¬ 
σιαστικής Εκπαιδεύσεως» (Α’ 95). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 6 του άρθρου 69 του Ν. 
1566/85 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις» (Α' 
167). 

2. Το άρθρο 27 του Νόμου 2081/92 (Α' 154/ 
10.9.1992). 

3. Την αριθ. Υ. 2009/20.5.1993 απόφαση του Πρω¬ 
θυπουργού και του Υπουργού Οικονομικών για ανά¬ 
θεση αρμοδιοτήτων στον Υφυπουργό Οικονομικών (Β’ 
365/21.5.1993). 

4. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του 
κράτικού προϋπολογισμού. 

5. Τις αριθ. 601 /92 και 374/93 γνωμοδοτήσεις του 
Συμβουλίου της Επικράτειας, με πρόταση των Υπουρ¬ 
γών Προεδρίας της Κυβέρνησης, Εθνικής Παιδείας και 
θρησκευμάτων και του Υφυπουργού Οικονομικών, 
αποφασίζουμε: 

Αρθρο μόνο 

Η παράγραφος 2 του άρθρου 5 του Π.Δ. 292/77 
(Α' 95) αντικαθίσταται ως εξής: 

«2. Τα προσόντα διορισμού ή προαγωγής στις θέσεις 
Διευθυντή, για μεν τις Ανώτερες Εκκλησιαστικές Σχο¬ 
λές είναι πτυχίο της θεολογικής Σχολής Πανεπιστη¬ 
μίου της ημεδαπής ή της θεολογικής Σχολής της Χάλ¬ 
κης, Διδακτορικό Δίπλωμα, οκταετής πραγματική 
προϋπηρεσία σε δημόσια ή αναγνωρισμένα ως δημόσια 
σχολεία Εκκλησιαστικής, Μέσης ή Στοιχειώδους Εκ¬ 
παίδευσης ή σε Παιδαγωγικές Ακαδημίες και προκει- 
μένου περί διορισμού, ηλικία όχι μεγαλύτερη από το 
57ο έτος, ως ημερομηνίας γέννησης θεωρουμένης της 
31ης Δεκεμβρίου του έτους γέννησης, για δε την Αθω- 
νιάδα Εκκλησιαστική Ακαδημία τα προβλεπόμενα από 
τα άρθρα 10 και 11 της αριθ. Φ.7626/6/ΑΣ 1785/ 
9.12.1987 Υπουργικής απόφασης Επικύρωσης της 
«Κανονιστικής Διατάξεως περί της Αθωνιάδας Εκκλη¬ 
σιαστικής Ακαδημίας» του Αγίου Όρους (Β' 765)». 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος Προεδρικού Διατάγματος. 

Αθήνα, 3 Σεπτεμβρίου 1993 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ , 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝ. ΠΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 358 (5) 

Ίδρυση Εκκλησιαστικού Λυκείου στη Νέαπολη Θεσσα¬ 
λονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 5 του άρθρου 2 και 
1 του άρθρου 3 του Ν. 476/1976 «Περί Εκκλησιαστι¬ 
κής Εκπαίδευσης» (308 Α’). 

2. Τις διατάξεις των παρ. 1 και 6 του άρθρου 69 του 
Ν. 1566/1985 «Δομή και λειτουργία της Πρωτοβάθ¬ 
μιας και Δευτεροβάθμιας Εκπαίδευσης και άλλες δια¬ 
τάξεις» (167 Α'). 

3. Το άρθρο 27 του Νόμου 2081/92 (ΦΕΚ Α' 154/ 
10.9.1992). 

4. Την αριθ. 7/5.11.1991 γνωμοδότηση του Εποπτι¬ 
κού Συμβουλίου Εκκλησιαστικής Εκπαίδευσης (θέμα 
7ο). 

5. Την αριθ. Υ. 2009/20.5.1993 (Β' 365) απόφαση 
του Πρωθυπουργού και του Υπουργού Οικονομικών για 
ανάθεση αρμοδιοτήτων στον Υφυπουργό Οικονομι¬ 
κών. 

6. Το γεγονός ότι από τις διατάξεις του παρόντος 
διατάγματος για το τρέχον οικονομικό έτος προκαλεί- 
ται δαπάνη εις βάρος του προϋπολογισμού του Υπουρ¬ 
γείου Εθνικής Παιδείας και θρησκευμάτων δρχ. 
35.300.000 περίπου, για κάθε ένα δε από τα επόμενα 
οικονομικά έτη δρχ. 84.200.000 περίπου. Οι ανωτέρω 
δαπάνες που αφορούν το τρέχον οικονομικό έτος θα 
αντιμετωπισθούν με μεταφορά πίστωσης, για την 
οποία έχει εκδοθεί η απόφαση αριθ. 190161/ 
18.5.1993 του Υπουργού Οικονομικών. 

Για τα επόμενα οικονομικά έτη η δαπάνη θα καλυ¬ 
φθεί με την αναγραφή σχετικών πιστώσεων στον προϋ¬ 
πολογισμό του εν λόγω Υπουργείου υπό ΚΑΕ 0211, 
0221, 0224, 0225, 0226, 0257, 0258, 0262, 0511, 
0831, 0832, 1111, 1211, 1212, 1612 και 2228. 

Την 540/1993 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας 
της Κυβέρνησης, Εθνικής Παιδείας και θρησκευμάτων 
και του Υφυπουργού Οικονομικών, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

Ίδρυση Εκκλησιαστικού Λυκείου 
Ιδρύεται από το σχολικό έτος 1993 -1994 τετρατά¬ 
ξιο Εκκλησιαστικό Λύκειο στη Νεάπολη Θεσσαλονίκης, 
το οποίο θα λειτουργεί σύμφωνα με τις διατάξεις που 
ισχύουν για τη λειτουργία των τετραταξίων Εκκλησια¬ 
στικών Λυκείων. 


Άρθρο 2 

Αυξάνονται οι θέσεις του εκπαιδευτικού, διοικητικού 
και βοηθητικού προσωπικού της Εκκλησιαστικής Εκ¬ 
παίδευσης των άρθρων 3, 7 και 8 του Π.Δ. 292/1977, 
όπως ισχύουν, κατά κλάδους, από 1.9.1993 ως εξής: 

Α. Εκπαιδευτικό Προσωπικό 

1. Του κλάδου ΠΕ2 (Φιλολόγων) κατά οκτώ (8). 

2. Του κλάδου ΠΕ3 (Μαθηματικών) κατά μία (1). 

3. Του κλάδου ΠΕ4 (Φυσικών) κατά οκτώ (1). 

4. Του κλάδου ΠΕΙ 6 (Μουσικών) κατά μία (1). 

Β. Διοικητικό και Βοηθητικό Προσωπικό. 

1. Του κλάδου ΔΕΙ (Εφημερίων) κατά μία (1). 

2. Του κλάδου ΔΕ2 (Γραμματέων) κατά μία (1). 

3. Του κλάδου ΔΕ3 (Οικονόμων) κατά μία (1). 

4. Του κλάδου ΥΕ1 (Επιμελητών) κατά μία (1). 

5. Του κλάδου ΥΕ2 (Επιστατών) κατά μία (1). 

6. Του κλάδου ΥΕ3 (Κλητήρων) κατά μία (1). 

7. Του κλάδου ΥΕ6 (Καθαριστριών) κατά έξη (6). 

8. Του κλάδου ΥΕ7 (Μαγείρων) κατά επτά (7). 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρό¬ 
ντος Προεδρικού Διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΣΩΤ. ΚΟΥΒΕΛΑΣ ΓΕΩΡΓΙΟΣ ΣΟΥΦΛΙ ΑΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 359 (6) 

Τροποποίηση και συμπλήρωση του Π.Δ. 430/1979 
«Περί εκκαθαρίσεως των αρχείων της Κεντρικής και 
των περιφερειακών υπηρεσιών του Υπουργείου Συ¬ 
γκοινωνιών». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 8 του Ν.Δ. 3983/1959 «Περί μέτρων 
τινών προς βελτίωση της λειτουργίας των δημοσίων 
υπηρεσιών» (Α’ 197). 

Της περ. δ της παρ. 1 του άρθρου 1 του Π.Δ. 130/ 
1992 «Περιορισμός συναρμοδιοτήτων κατά την έκδοση 
Προεδρικών Διαταγμάτων σε θέματα αρμοδιότητας 
Υπουργείων» (Α’ 65). 


γ) Του Π.Δ. 430/79 «Περί εκκαθαρίσεως των αρχείων 
της Κεντρικής και των Περιφερειακών υπηρεσιών του 
Υπουργείου Συγκοινωνιών» (Α’ 133), όπως τροποποιήθηκε 
και συμπληρώθηκε με το Π.Δ. 381/91 (Α’ 135). 

δ) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α’ 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 (Α’ 154). 

2. Το γεγονός ότι, από τις διατάξεις αυτού του Δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την αριθ. 555/1993 γνωμοδότηση του Συμβου¬ 
λίου της Επικράτειας, με πρόταση του Υπουργού Με¬ 
ταφορών και Επικοινωνιών, αποφασίζουμε: 


Άρθρο μόνο 


Το εδάφιο ιγ’ της παραγράφου 2 του άρθρου 4 του 
Π.Δ. 430/1979, όπως αυτό προστέθηκε με την παρά¬ 
γραφο 1 του άρθρου 1 του Π.Δ. 381/1991, αντικαθί¬ 
σταται ως εξής: 

«ιγ. Φάκελοι: 


(I) Φάκελοι υποψηφίων οδηγών 
αυτοκινήτων και μοτοσικλετών οι 
οποίοι από της υποβολής της αρ 
χικής αίτησης δεν ολοκλήρωσαν 
τη σχετική διαδικασία για την ικα¬ 
νοποίησή της (αίτησης). 


Καταστροφή μετά παρέλευση 
2ετίας με καταγραφή στον πί 
νακα (πρακτικό) του αριθμού 
πρωτοκόλλου της αίτησης. 


(II) Φάκελοι αδειών οδηγών αυτό 
κινήτων και μοτοσικλετών που 
πέτυχαν στην θεωρητική και 
πρακτική εξέταση και δεν προ 
σήλθαν για την παραλαβή της 
άδειας οδήγησης. 

(III) Φάκελοι αδειών οδηγών αυ¬ 
τοκινήτων και μοτοσικλετών. 


Καταστροφή μετά παρέλευση 
πέντε (5) ετών από της ήμερο 
χρονολογίας έκδοσης της 
άδειας οδήγησης. 

Καταστροφή μετά παρέλευση 
δετίας από της έκδοσης της 
άδειας οδήγησης, της ανανέω¬ 
σης, επέκτασης ή μετατροπής 
της (με καταγραφή στο πρακτικό 
καταστροφής του αριθμού της 
άδειας οδήγησης και των κατη¬ 
γοριών) εφόσον έχει ολοκληρω¬ 
θεί η μηχανογραφική επεξεργα¬ 
σία ή υπάρχουν πλήρη στοιχεία 
στο Μητρώο οδηγών της Υπηρε- 
σιάς. 


Με απόφαση του Υπουργού Μεταφορών και Επικοινωνιών θα καθο- 
ρισθούν η διαδικασία καταστροφής των φακέλων και τυχόν εξαίρεση 
από την καταστροφή στοιχείων αυτών». 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος Προεδρικού Διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΑΝΑΚΟΙΝΩΣΕΙΣ 


Αριθ. Φ. 0546/215/ΑΣ 448/Μ.1724 (7) 

Ανακοίνωση για τη θέση ως προς τη χώρα μας, της τρο¬ 
ποποιημένης Συμφωνίας για την υιοθέτηση ομοιο¬ 
μόρφων προϋποθέσεων εγκρίσεως και αμοιβαίας 
αναγνωρίσεως εγκρίσεως εξοπλισμών και εξαρτη¬ 
μάτων των μηχανοκινήτων οχημάτων (Γενεύη, 
20.3.1958). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 6 
Οκτωβρίου 1992 έλαβε χώρα η κατάθεση στον Γενικό 
Γραμματέα του Οργανισμού Ηνωμένων Εθνών, του εγ¬ 
γράφου αποδοχής από τη Χώρα μας της Τροποποιημέ¬ 
νης Συμφωνίας για την υιοθέτηση ομοιομόρφων προϋ¬ 
ποθέσεων έγκρισης και αμοιβαίας αναγνώρισης εγκρί- 
σεως εξοπλισμών και εξαρτημάτων μηχανοκινήτων 
οχημάτων, η οποία υπογράφηκε στη Γενεύη στις 20 
Μαρτίου 1958. 

Η παραπάνω Συμφωνία, η οποία κυρώθηκε με τον 
υπ’ αριθ. 2064/1992 Νόμο που δημοσιεύθηκε στο υπ’ 
αριθ. 112 Φύλλο της Εφημερίδας της Κυβερνήσεως 
τεύχος Α' της 30 Ιουνίου 1992, τέθηκε σε ισχύ ως προς 
τη Χώρα μας, σύμφωνα με τη διάταξη του άρθρου 7 
παρ. 2 αυτής, την 5η Δεκεμβρίου 1992. 

Αθήνα, 2 Σεπτεμβρίου 1993 
Ο Προϊστάμενος της Ε.Ν.Υ. κ.α.α. 

Κ.Π. ΟΙΚΟΝΟΜΙΔΗΣ 


ΑΠΟΦΑΣΕΙ Σ 

Αριθ. πρωτ. 655 (8) 

Αντληση από το «ειδικό κεφάλαιο» της απόφασης ΝΕ 
197/11 /3.4.78 κεφαλαίων για τη ρύθμιση ληξιπρό¬ 
θεσμων και μη οφειλών από πάσης φύσεως δάνεια 
και καταπτώσεις εγγυητικών επιστολών σε δραχμές 
και σε συνάλλαγμα επιχειρήσεων γουνοποιίας και 
εκτροφής γουνοφόρων ζώων. 

(Συνεδρίαση 531/26.8.93, θέμα 8ο) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) την απόφαση ΝΕ 197/11/3.4.78, όπως ισχύει, 
β) το 56905/Β 1065/21.7.93 (ΑΠ 10713) έγγραφο 
του Υπουργείου Εθνικής Οικονομίας και το διαβιβαζό¬ 
μενο μ’ αυτό 876/21.6.93 έγγραφο της Ένωσης Ελλη¬ 
νικών Τραπεζών. 

γ) την 46111/Β 691/21.5.93 κοινή απόφαση των 
Υπουργών Εθνικής Οικονομίας και Οικονομικών, απο¬ 
φάσισε τα ακόλουθα: 

Επιτρέπεται η άντληση από το «ειδικό κεφάλαιο» για 
τη χρηματοδότηση της βιοτεχνίας (απόφ. ΝΕ 197/11/ 
78) των απαιτουμένων κεφαλαίων για τη ρύθμιση, στα 
πλαίσια της πιο πάνω κοινής υπουργικής απόφασης, 
ληξιπρόθεσμων και μη οφειλών από δάνεια και κατα¬ 
πτώσεις εγγυητικών επιστολών σε δραχμές και σε συ¬ 
νάλλαγμα επιχειρήσεων γουνοποιίας και εκτροφής 
γουνοφόρων ζώων. 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας Τα Μέλη 

Ακριβές αντίγραφο 
Αθήνα, 2 Σεπτεμβρίου 1993 
Η Γραμματέας 
Μ. ΚΑΡΑΜΠΕΛΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘ ΝΙ ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΘΗ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρηση ς: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 

β) » 

» 

» 

Β' 

» 

30.000 

» 

1.500 

γ) » 

» 

» 

Γ' 

» 

10.000 

» 

500 

δ) » 

» 

» 

Δ* 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







